Ir-Regolament tal-Kunsill (KE) Nru 1824/2002
tat-8 ta' Ottubru 2002
li jemenda r-Regolament (KE) Nru 2505/96 li jiftaħ u jipprovdi għall-amministrazzjoni ta' kwoti awtonomi Komunitarji tat-tariffa għal ċerti prodotti agrikoli u industrijali
IL-KUNSILL TA' L-UNJONI EWROPEA,
Wara li kkunsidra it-Trattat li jistabbilixxi l-Komunità Ewropea, u b'mod partikolari l-Artikolu 26 tiegħu,
Wara li kkunsidra l-proposta tal-Kummissjoni,
Billi:
(1) Il-Kunsill fetaħ, bis-saħħa tar-Regolament (KE) Nru 2505/96 [1], kwoti Komunitarji tat-tariffa għal ċerti prodotti agrikoli u industrijali. Ħtieġa tal-Komunità għall-prodotti msemmija għandha tintlaħaq taħt il-kondizzjonijiet l-aktar favorevoli. Kwoti Komunitarji tat-tariffa għandhom għalhekk jinfetħu fi skali ta' dazju żero għal volumi xierqa mill-1 ta' Lulju 2002, waqt li jiġi evitat xi tfixkil għal dawn il-prodotti.
(2) Ir-Regolament (KE) Nru 2505/96 għandu għalhekk jiġi emendat,
ADOTTAT DAN IR-REGOLAMENT:
Artikolu 1
Il-kwoti tat-tariffa mniżżla f'lista fl-Anness ma' dan ir-Regolament għandhom jiżdiedu ma' l-Anness I tar-Regolament (KE) Nru 2505/96.
Artikolu 2
Dan ir-Regolament għandu jidħol fis-seħħ fit-tielet jum wara l-pubblikazzjoni tiegħu fil-Ġurnal Uffiċjali tal-Komunitajiet Ewropej.
Għandu jidħol fis-seħħ fl-1 ta' Lulju 2002.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fil-Lussemburgu, fit-8 ta' Ottubru 2002.